Olen küll rahul nädala eest toodud küülukute välimusega, kuid iseloomu kohta ma päris nii väita ei saa. Õigemini kehtib see ühe, Saksamaalt pärit viini sinise poisi kohta. Juba mitu päeva järjest lööb ta mu kätte hambad, niipea kui selle puuri pistan. Ehk on probleem kinnastes, ilma milleta praeguse külmaga eriti töötada ei taha. Samas, olles korra saanud juba hammustada nii tugevalt, et korralikud jäljed tekkisid ka läbi pakude kinnaste, ei julge lähiajal paljast kätt väga  kaugele puuri pista. Ja saatuse kiuste on ta üks meie farmi ilusamaid küülikuid. Õnneks ei ole ma end kunagi ühegi looma iseloomust häirida lasknud. Kui sain nooremana hakkama tigedate pullidega, siis saan ka jäära ja küülikutega.